cyanic-selkie/wikianc huggingface dataset:
Metropolitani divisjon
Metropolitan divisjon (inglise keeles Metropolitan Division) on Põhja-Ameerika hokiliiga NHL-i üks neljast divisjonist ja kuulub Idakonverentsi. Divisjon koosneb kaheksast meeskonnast, mille kodulinnad asuvad peamiselt USA idaranniku suuremates suurlinnapiirkondades.
Emajõe suvi
pisi|"Emajõe suve" algataja Margus Kasemaa
Metropolitani divisjon
Osakond asutati 2013. aastal, et järgida NHL-i meeskondade ümberkorraldamisel vana Atlandi divisjoni. See on ainuke NHL-i divisjon, kus ei mängi ükski Kanada meeskond. Metropolitani divisjoni viis meeskonda asuvad kas New Yorgi suurlinnapiirkonnas või Pennsylvania osariigis ning kolm meeskonda Ohios, Põhja-Carolinas ja Washingtonis.
Emajõe suvi
"Emajõe suvi" oli promenaadikontsertide sari, mis toimus Tartus aastatel 2001 –2009. Sellesse kuulus ka rahvusvaheline puhkpillifestival "Mürtsub pill". Enamiku aastaid oli kontserdisarja eestvedaja Margus Kasemaa.
Mitino kalmistu
pisi|Mitino kalmistu värav Mitino kalmistu (vene keeles Митинское кладбище) on kalmistu Moskvas Looderingkonnas Pjatnitskoje maanteel.
Mitino kalmistu pindala on 108 hektarit.
Mitino kalmistu on rajatud 1978. aastal. Kalmistul on ka moslemite sektor.
1985. aastal ehitati kalmistule krematoorium. Kalmistule on rajatud ka kolumbaarium.
Mitino kalmistule on maetud 28 tuletõrjujat, kes osalesid 26. aprillil 1986 Tšornobõli tuumaelektrijaama kustutustöödel. Neile on püstitatud mälestussammas.
477
477. aasta
Talovaja rajoon
Talovaja rajoon (vene keeles Таловский район) on 2. järgu haldusüksus (munitsipaalrajoon) Venemaal Voroneži oblasti keskosas. Rajooni keskus on Talovaja alev.
Rajoon piirneb põhjas Anna rajooniga, idas Novohopjorski rajooniga, lõunas Buturlinovka rajooniga ja läänes Bobrovi rajooniga.
Talovaja rajoonis on 99 asulat, mis kuuluvad ühe linnaasunduse (Talovaja alevi) ning üheteistkümne külaasunduse koosseisu.
Rajooni tähtsamad jõed on Bitjug, Hopjor ja Suhhaja Tšigla.
F1 2020 (videomäng)
"F1 2020" on 2020. aasta Vorrmel 1 ja 2020. aasta Vormel 2 hooaegade ametlik arvutimäng, mille autor on Ühendkuningriigi arvutimängude ettevõte Codemasters. Tegu on kümnenda Codemastersi Vormel 1 mänguga. Mängus on Michael Schumacheri Edition eeltellitud eksemplarid, ja need ilmusid 7. juulil 2020 Seventy Edition eeltellitud eksemplarid 10. juulil 2020. Mäng tuli välja Microsoft Windows, PlayStation 4, Xbox One ja esmakordselt ka Google Stadia platvormil.
Mängust võib leida kõik 2020. aastaks planeeritud Vormel 1 rajad, 20 sõitjat ja 10 tiimi, lisaks ka 10 Vormel 2 2019. hooaja tiimi ning 11 Vormel 2 2020. hooaja tiimi. "F1 2020" ei sisalda planeeritud hooaja muutusi seoses koroonapandeemiaga, mille tõttu tühistati mitmeid sõite ja mõned asendati uute radadega.
Funktsioonid
Vaatamata koroonapandeemiale on mängus ikkagi leitavad algselt planeeritud kakskümmend kaks rada, sealhulgas ka kaks uut rada Circuit Zandvoort ja Hanoi Street Circuit, mis tegelikkuses tühistati. Uued Grand Priid, mis toimusid seoses pandeemiale mängu ei lisatud, kuna paljud lisatud rajal on aktiivses kasutuses teiste võidusõidu seeriate poolt.
Mängus "F1 2020" on esmakordselt võimalik luua ka enda personaalne võidusõidu tiim, millega saab võistelda ametlike tiimide vastu. Selles mängumoodulis peab mängija looma enda tiimi, panema sellele nime, ostma autole mootori, otsima sponsoreid ja ka palkama endale tiimikaaslase. Samuti peab mängija looma autole personaalse kujunduse, mida saab hiljem muuta. Hooaegade jooksul on võimalik uuendada vajalikke tiimi hooneid, uuendada autot, et saada kiiremaks teiste tiimidega võrreldes, palgata uusi töötajaid, kes hoolitseksid edasise auto arenduse eest. Varem on Codemasters sellist mängumoodulit kasutanud näiteks mängus "Dirt 4".
Mängus "F1 2020" on võimalik mängida ka üksiksõitjana ühes kümnest ametlikus Vormel 1 tiimis. Mängijal on võimalik alustada kas Vormel 2s, tehes seal kaasa kas terve hooaja, pool hooaega või ainult kolm sõitu, või kui mängija Vormel 2 ei soovi, on võimalik ka karjääri alustada Vormel 1s.
Esimest korda Codemastersi Vormel 1 mängude ajaloos on võimalik ka aktiveerida virtuaalne tahavaatepeegel, mille abil saab paremini näha, mis toimub mängija taga oleval rajal. Kui mängija kasutab kokpiti vaadet on võimalik luua tunne justkui sõidetaks päris autos.
Tunnustus
Mäng "F1 2020" oli nomineeritud 2020. aasta parima spordi-/võidusõidumängu kategoorias 2020. aasta mängu auhindade jagamisel.
Keskdivisjon (NHL)
Keskdivisjon (inglise keeles Central Division) on Põhja-Ameerika hokiliiga NHL-i üks neljast divisjonist, mis asutati 1993. aastal Läänekonverentsi osana.
Aastatel 2013–2020 oli divisjonis seitse meeskonda, erinevalt teiste divisjonide kaheksast. Arizona Coyotes liitus divisjoniga hooajal 2021/2022, kui Vaikse ookeani divisjonis asus kohale laiendusmeeskond Seattle Kraken.
Gábor Tolcsvai Nagy
Gábor Tolcsvai Nagy [t'oltšvai nadj] (sündinud 24. novembril 1953 Budapestis Ungaris) on ungari keeleteadlane, Ungari Teaduste Akadeemia liige (2010. aastast korrespondentliige, 2016. aastast korraline liige).
Gábor Tolcsvai Nagy lõpetas ülikooli 1978. aastal ja kaitses doktoriväitekirja 1984. aastal.
Aastatel 1996–2000 õpetas ta Helsingi Ülikoolis. Pärast seda on ta töötanud Budapestis Loránd Eötvösi Ülikoolis, kus ta on 2004. aastast professor.
Viktor Morozov
Viktor Morozov (sündinud 13. märtsil 2004) on eesti kolmikhüppaja.
2021. aastal Tallinnas toimunud U-20 Euroopa meistrivõistlustel teenis Viktor Morozov kolmikhüppes tulemusega 16.14 pronksmedali.
2023. aastal Jeruusalemmas toimunud U-20 Euroopa meistrivõistlustel teenis Morozov kolmikhüppes tulemusega 16.45 kuldmedali.
Isiklikud rekordid
Allikas: IAAF
Damiano David
Damiano David (sündinud 8. jaanuaril 1999 Roomas) on Itaalia poplaulja ja laulukirjutaja.
Ta on tuntud Itaalia rokkansambli Måneskin lauljana, kes võitis lauluga "Zitti e buoni" Sanremo muusikafestivali 2021 ja Eurovisiooni lauluvõistluse 2021 (esindades Itaaliat).
Damiano on tuntud solistina oma loomuliku karisma poolest ja Itaalia moeikoonina.
Karjäär
Damiano alustas laulmist kuueaastaselt. Keskkoolipäevil tutvus ta Måneskinist pärit Victoria De Angelise ja Thomas Raggiga, neist said hiljem bändikaaslased. Ta õppis Roomas liceo linguistico Eugenio Montale'is, kuid keskkooli ei lõpetanud, vaid hakkas hoopis muusikaga tegelema, mille jaoks oli tal ka vanemate toetus.
Ansambel Måneskin asutati 2016. aastal. See mängis esialgu Rooma linna tänavatel, kuid 2017. aasta tõi pöörde: ansambel tuli Itaalia talendisaate "X Factor" 11. hooajal teiseks.
Isiklikku
Tal on vend Jacopo David. Vennad mängisid nooruses koos korvpalli.
Alates 2017. aastast on Damiano suhtes olnud Itaalia modelli ja suunamudija Giorgia Soleriga.
Damiano valdab vabalt inglise keelt ning oskab natuke hispaania ja prantsuse keelt.
Ta on rassiliste ja LGBT õiguste eest seisja.
Damiano on kiindunud Ikaruse tiibade sümboolikasse ja müüti, mille tõttu on seljal tiibade tätoveering ja Instagrami hüüdnimi Ykaaar.
Bīriņi
Bīriņi on küla (vidējciems) Lätis Limbaži piirkonnas Vidriži vallas.
Asulas on endise Bīriņi mõisa (Koltzen) süda. Külas on raamatukogu. Külas asuvad bussipeatused Bīriņi ja Bīriņu pils. seal asub uusgooti stiilis Pistohlkorside suguvõsale kuulunud loss maalilise pargiga. Praegu asub mõisas hotell. Bīriņi mõisa hoonetekompleks (park, häärber ja kolme toa laed) on muinsusmälestisena riikliku kaitse all. Regionaalse kaitse all on kabelis asuv Mellinite hauatähis.
Looduskaitse all on tammed ümbermõõtudega 4,16 meetrit, 4,25 meetrit ja 4,05 meetrit, vaher ümbermõõduga 3,52 meetrit, pärn ümbermõõduga 4,09 ning kõrgusega 18 meetrit, pärn ümbermõõduga 3,52 meetrit, Dore tamm, Kapeņi pärn, Bīriņi must mänd, Bīriņi hobukastan, Bīriņi kooli tamm, Bīriņi allee tammed, Bīriņi allee pärn, Bīriņi pargi paju, Bīriņi pargi remmelgas, Bīriņi pargi tamm, Bīriņi pargi pärnad ja Armastuse tamm.
Aastal 2015 oli külas 146 elanikku, aastal 2022 oli elanikke aga 150.
Clarksoni ülikool
pisi|Logo Clarksoni ülikool (inglise keeles Clarkson University) on ülikool USAs New Yorgi osariigis Potsdamis.
Ülikool asutati 1896.
Ülikoolis õpib üle 4300 üliõpilase.
Hillar Künnapas
Hillar Künnapas (sündinud 11. oktoober 1968) on eesti tõlkija. Ta on õppinud sotsioloogiat Tartu Ülikoolis. Ta on tõlkinud peamiselt vene ja inglise keelest.
Looming
Tõlked
Uno Palu
Ta õppis aastatel 1951–1952 Tallinna Kehakultuuritehnikumis, lõpetas eksternina keskkooli ja 1966. aastal Tallinna Pedagoogilise Instituudi kehakultuuriteaduskonna.
Tuli kõrgushüppes 1951. aastal NSV Liidu noortemeistrivõistlustel teiseks ja tõusis Dünamo ülel koondise kandidaadiks. Alates 1953. aastast kujunes põhialaks kümnevõistlus.
Töötas 1955–1962 Dünamo spordiinstruktorina ja Pirital tuletõrjujana, 1966–1967 Tallinna Mererajooni spordikoolis ja 1968–1974 Dünamo kergejõustikukoolis treenerina (silmapaistvaim õpilane Peeter Põld). 1974–1992 oli Harju KEK-i spordimetoodik.
Isiklikku
Muusik Indrek Palu on tema venna lapselaps.
Emmanuel Nadingar
pisi|Emmanuel Nadingar (2007) Emmanuel Djelassem Nadingar (sündinud 1951) on Tšaadi poliitik.
Ta õppis Brazzaville'i ülikoolis raamatupidamist.
Ta kuulub valitsevasse parteisse Patriootlik Päästeliikumine.
Ajavahemikus 2004–2010 oli ta muu hulgas kaitseminister, naftaminister ja detsentraliseerimise minister.
Vaikse ookeani divisjon (NHL)
Vaikse ookeani divisjon (inglise keeles Pacific Division) on Põhja-Ameerika hokiliiga NHL-i üks neljast divisjonist ja kuulub Läänekonverentsi. Divisjonis on kaheksa meeskonda, mille kodulinnad asuvad Vaikse ookeani rannikul, Ameerika Ühendriikides ja Kanadas. Vaikse ookeani divisjon on NHL-is ainus, millel pole ühtegi Original Six'i meeskonda.
Kui hooajal 2021/2022 hakkas mängima laiendusmeeskond Seattle Kraken, liitus see Vaikse ookeani divisjoniga. Meeskondade seisu viigistamiseks siirdus Arizona Coyotes Keskdivisjoni.
Bernhard Freier
Bernhard Freier (sündis Tallinnas – suri aastal 1692) oli Eesti vaimulik.
Freier õppis 1669. aastast Rostocki ülikoolis usuteadust.
Ta oli aastatel 1681–1692 Pärnu Eliisabeti koguduse õpetaja ja aastatel ühtlasi 1681–1690 Pärnu Nikolai koguduse abiõpetaja. Lisaks oli ta 1686. aastast Pärnu Konsistooriumi assessor ja 1687. aastast Pärnu kreisi praost.
1686. aastal võttis osa Liepa (asub praeguse Cēsise rajooni territooriumil) piiblikonverentsist.
Isiklikku
Ta oli abielus Kose Püha Nikolause koguduse õpetaja Heinrich Vestringi tütre Annaga. Tema abikaasa vend Johann Vestring oli Pärnu Eliisabeti koguduse ja Pärnu Nikolai koguduse vaimulik; abikaasa vennapoeg Salomo Heinrich Vestring oli Tori ja Pärnu Eliisabeti koguduse õpetaja ning vaimulik kirjamees, teine abikaasa vennapoeg Lorenz Vestring oli Tõstamaa Maarja koguduse õpetaja.
Happeanhüdriidid
pisi|[[Karboksüülhappeanhüdriidide üldine struktuur. Tavaliselt on karboksüülhappeanhüdriididel jäägid R ja R' ühesugused. Kui R≠R', siis on tegu segatud karboksüülhappeanhüdriididega]] Happeanhüdriidid (ka lihtsalt anhüdriidid) on hapnikhapete derivaatide hulka kuuluvad keemilised ühendid. Nad tekkivad formaalselt võttes happe dehüdraatimisel. Anorgaanilistest hapnikhapetest moodustuvad oksiidid, nagu näiteks fosforhappest fosforpentoksiid. Orgaanilistest karboksüülhapetest moodustuvad karboksüülhappeanhüdriidid. Segaanhüdriidid tekivad kahe eri happe kondensatsioonireaktsioonil. Segaanhüdriididena saab seepärast käsitada karboksüülhappeanhüdriide.
Tüübid
Orgaaniliste hapete (karboksüülhapete) puhul on molekulis kaks happerühma seotud hapnikusillaga. Need kaks happerühma võivad kas pärineda ühest molekulist (intramolekulaarne anhüdriidimoodustus) nagu ftaalhappeanhüdriidi puhul või eri molekulidest (intermolekulaarne anhüdriidi moodustus) nagu äädikhappeanhüdriidi puhul. Orgaaniliste hapete puhul saab happeanhüdriid nime sõnaosa "-anhüdriid" abil, mis lisatakse happe nimetusele.
Mežļaides
Mežļaides (ka Ļaidas, vanasti Ļaides) on küla (mazciems) Lätis Madona piirkonnas Dzelzava vallas.
Mežļaides asub valla keskosas Liede jõe ääres. Looduskaitse all on külas kasvav põline mänd.
Ühekordne sisselogimine
Ühekordne sisselogimine (ingl single sign-on, lühendatult SSO) on autentimise süsteem, mis võimaldab kasutajal sisse logida ühe ja sama identifikaatori ja parooliga mitmes seotud, kuid omaette seisvas tarkvarasüsteemis.
Tõeline ühekordne sisselogimine võimaldab kasutajal ühe korra sisse logida ja teenustele juurde pääseda ilma vajaduseta uuesti autentida.
Seda ei tohiks segi ajada kataloogi serveripõhise sisselogimisega (ingl same sign-on, samuti lühendatult SSO), mis üldjuhul saavutatakse LDAP-i ja serverites olevate LDAP-andmebaaside abil. Kataloogi serveripõhine sisselogimine nõuab igas rakenduses eraldi sisselogimist, kasutades sama sisselogimise informatsiooni kataloogi serverist, samas kui ühekordne sisselogimine võimaldab ühe sisselogimisega saada juurdepääsu mitmele rakendusele.
Lihtsaim versioon ühekordsest sisselogimisest on saavutatud kasutades küpsiseid üle IP-võrkude, kuid ainult juhul kui saidid jagavad ühist DNS-i emadomeeni.
Ühekordne väljalogimine (ingl single sign-off või single log-out, lühendatult SLO) on ühekordse sisselogimise vastand, mis tähendab ühest rakendusest välja logimisel samaaegselt juurdepääsu kaotamist teistes rakendustes.
Probleemid
SSO kriitikud on kasutanud terminit vähendatud sisselogimine (ingl reduced sign-on, lühendatult RSO) väljendamaks SSO ebapraktilisust erineva turvatasemetega teenustele juurdepääsu tagamisel, mistõttu võib jätkuvalt vaja minna rohkem kui ühte autentimisserverit.
Kuna ühekordne sisselogimine võimaldab kohe teenustele laialdase juurdepääsu, suurendab see riski siis, kui kasutaja andmed satuvad valedesse kätesse. Seetõttu tuleks SSO-d ideaalis kombineerida tugevate autentimismeetoditega, näiteks kiipkaartide ja ühekordsete paroolidega.
Ühekordne sisselogimine võib olla probleemne tõrgete puhul autentimissüsteemides või -serverites, mispuhul need võivad muutuda kättesaadamatuks. See võib põhjustada juurdepääsu puudumise kõikidele SSO-ga ühendatud süsteemidele. Kuigi SSO-d on võimalik üles seada tõrkekindlate võimalustega, mis aitavad süsteemide tööd tõrgete puhul säilitada, võib see muuta SSO mõnel juhul ebapraktiliseks.
Kui ühekordseks sisselogimiseks kasutatakse suhtlusvõrgustikke (nt Facebook), võivad süsteemid või veebilehed olla kättesaadamatud raamatukogudes, koolides või töökohtades, kus need sotsiaalvõrgustikud on blokeeritud. Sarnaselt võib see olla probleemiks internetitsensuuriga riikides (nt Hiina), kus kolmanda osapoole pakutud veebileht ei pruugi olla blokeeritud, kuid sisselogimisteenus on, mistõttu muutub veebileht praktikas kasutaja jaoks siiski blokeerituks.
Helger Lipmaa
Helger Lipmaa (sündinud 8. aprillil 1972) on eesti krüptograaf, Tartu Ülikooli krüptograafia juhtivteadur. Teda on peetud ka salapäraseks teadlaseks nimega Satoshi Nakamoto.
Ühekordne sisselogimine
Turvalisus
2012. aasta märtsis tehtud uuring avastas 8 tõsist haavatavust mitmes laialdaselt kasutatud sisselogimisteenuses, nagu OpenID, Facebook ja Janrain. Teenusepakkujaid teavitati vigadest ning haavatavused parandati.
Helger Lipmaa
Helger Lipmaa on lõpetanud 1990. aastal Lydia Koidula nimelise Pärnu 2. Keskkooli. Seejärel asus õppima Tartu Ülikooli matemaatikateaduskonda, kus ta kaitses 1995. aastal magistrikraadi ja 1999. aastal doktorikraadi väitekirjaga "Secure and Efficient Time-Stamping Systems".
Ühekordne sisselogimine
Turvalisus
2020. aasta detsembris avastati USA föderaalsetes autentimissüsteemides vigu, mida ründajad ära kasutasid samal aastal valitsuse andmetega seotud rikkumise käigus.
Kui SSO-d hõlmav seanss on kaaperdatud, saab ründaja juurdepääsu kõigile veebilehtedele, mis sama SSO süsteemi kasutavad. See võib juhtuda näiteks juhul kui mõnel veebilehel on XSS-i haavatavus.
Privaatsus
Kui ühekordne sisselogimine algselt Kerberose ja SAML-i baasil loodi, ei olnud võimalik valida millist isiklikku informatsiooni jagada iga lehega, mida kasutaja külastas. See polnud probleemiks juhul kui süsteem hõlmas vaid üht ettevõtet, nagu MIT, kust Kerberose tehnoloogia alguse sai. Samuti töötas see suurtes firmades, kus kõik ressursid olid firmasisesed veebilehed. Kui tehnoloogia hakkas rohkem levima, muutus see privaatsuse puudumine probleemseks. Privaatsusega seotud regulatsioonid nagu GDPR on muutnud vajalikuks uute tehnoloogiate kasutuselevõtu, mis kasutaja privaatsust paremini kaitsevad, nagu OpenID Connect. Ka näiteks MIT ja Kerberos toetavad mõlemad nüüdseks OpenID Connecti.
Paljud SSO teenusepakkujad lubavad kasutajal keelduda jagamast mõnele veebilehele vajalikke andmeid, näiteks e-posti aadresse. Seetõttu on mõnel veebilehel raske SSO-d juurutada. iOS versioonist 13 alates pakub Apple koos SSO süsteemiga Sign in with Apple võimalust, mis lubab kasutajatel iga kord kasutada sisselogimisel unikaalset e-posti aadressi, mis vähendab võimalust kasutajate andmete väärtarvitamiseks.
Kerberosel põhinev
Kerberose puhul küsib esmane sisselogimine kasutajalt sisselogimise informatsiooni ja saab vastu Kerberose piletit tagava pileti (ingl ticket-granting ticket, lühendatult TGT). Täiendavat autentimist nõudvad rakendused, nagu meilikliendid, vikid ja versioonihaldussüsteemid, kasutavad piletit tagavat piletit tõestamaks kasutaja identiteeti meiliserverile / vikiserverile jne, ilma nõudmata kasutajalt oma sisselogimise informatsiooni uuesti sisestamist.
Kiipkaardipõhine
Esmane sisselogimine küsib kasutajalt kiipkaardi sisetamist. Kiipkaarti kasutavad ka täiendavad tarkvararakendused, ilma et kasutajal palutaks sisselogimise informatsiooni uuesti sisestada. Kiipkaardipõhine ühekordne sisselogimine võib kasutada kiipkaardile salvestatud sertifikaate või paroole.
Integrated Windows Authentication
Integrated Windows Authentication on termin, mis on seotud Microsofti toodetega ja viitab SPNEGO, Kerberose ja NTLMSSP autentimisprotokollidele, mis kasutavad Security Support Provider Interface (SSPI) funktsionaalsust. Seda terminit kasutatakse kõige sagedamini Microsoft Internet Information Servicesi ja Internet Exploreri vaheliste automaatselt autenditud ühenduste kirjeldamiseks. Platvormiülese Active Directory integratsiooni loojad on Integrated Windows Authenticationi paradigmat laiendanud Unixi (sh Maci) ja Linuxi süsteemidele.
Security Assertion Markup Language
Security Assertion Markup Language (SAML) on XML-il põhinev meetod kasutaja turvateabe vahendamiseks SAML-i identiteedipakkuja ja SAML-i teenusepakkuja vahel. SAML 2.0 toetab W3C XML-krüptimist ja teenusepakkuja poolt pakutavaid ühekordse sisselogimise võimalusi.
Kasutajat, kes kasutab kasutajaagenti (tavaliselt veebibrauserit), nimetatakse SAML-il põhineval ühekordses sisselogimises subjektiks. Subjekt taotleb SAML-i teenusepakkuja poolt kaitstud veebiressurssi ning teenusepakkuja, kes soovib teada subjekti identiteeti, väljastab SAML-i identiteedipakkujale subjektina autentimispäringu. Identiteedipakkuja edastab teenusepakkujale subjekti sisselogimisinformatsiooni. Teenusepakkuja usaldab identiteedipakkujalt saadud informatsiooni ning annab juurdepääsu oma teenustele ja ressurssidele.
Mobiilseadmete kasutamine juurdepääsu tagamiseks
Kasutaja mobiilseadmeid saab kasutada, et nendega automaatselt sisse logida mitmesse süsteemi, kasutades varasemaid autentimismeetodeid, näiteks OpenID Connect ja SAML, koos X.509 sertifikaadiga, mida kasutatakse mobiilseadme tuvastamiseks juurdepääsuserveris.
Heckler & Koch UMP
Heckler & Koch UMP (Universale Maschinenpistole, saksa keelest 'universaalne püstolkuulipilduja') on Saksamaa püstolkuulipilduja, mida toodab ja arendab Heckler & Koch. UMP konstrueeriti püstolkuulipilduja Heckler & Koch MP5 kergemaks ja odavamaks järeltulijaks (kuigi neid relvi toodetakse paralleelselt). UMP eri variante kasutatakse paljudes riikides, näiteks Brasiilias, Kanadas ja USA-s.
Regisaare
Regisaare (ka Regissaare) oli küla Rakvere rajoonis Laekvere külanõukogus (tänapäeva Vinni vallas).
1977 liideti Laekvere külanõukogus 34 asulat sh. Regissaare.
Aqua (ansambel)
pisi|Aqua esinemas 2009. aastal. Liikmed vasakult paremale: [[René Dif, Lene Nystrøm Rasted ja Claus Norreen.]] Aqua on taani-norra popmuusikaansambel, mis loodi 1989. aastal. Aastal 2001 läks bänd laiali ja 2007. aastal tuli uuesti kokku.
Aqual on ilmunud kolm stuudioalbumit: "Aguarium" (1997), "Aquarius" (2000) ja "Megalomania" (2011). Rahvusvaheliselt sai bänd tuntuks lauluga "Barbie Girl" (1997).
Aqua plaate on müüdud üle 33 miljoni eksemplari ja bändi singlid on olnud esikohal 35 riigi edetabelites.
Tartu lõõtspillifestival
Tartu lõõtspillifestival on Tartus toimunud festivalisari, kus esinesid lõõtspillimängijad ja -kollektiivid, toimusid töötoad ning kaubeldi lõõtspillidega.
Üle-eestiliste Tartu lõõtspillipäevade nime all algatas festivali 1991. aastal ellu Tartu Rahvakultuurikeskuse rahvamuusikaspetsialist Viive Müürsepp. 31. augustist 2. septembrini 2012. aastal toimus 19. Tartu lõõtspillifestival.
2004. aastast anti festivalil üle ka Tartu ettevõtja Jüri Uppini algatusel Tartu Kultuurkapitali juurde loodud J. Uppini nimelise stipendiumifondi stipendiumid eesmärgiga edendada eesti lõõtspillimuusikat ja tunnustada lõõtspillimängijaid.
Six Feet Club
Six Feet Club on Eesti alternatiivroki ansambel, mis on loodud Tartus aastal 2014.
Bändi looming on peaasjalikult eestikeelne. Bänd pälvis laiemat tähelepanu oma 2015. aasta debüütsingliga "Jumalaid ei ole", mis võitis ka Raadio 2 2015. aasta "Aasta demo" auhinna. Sama aasta sügisel avaldati ka bändi debüütalbum "Voodoo". 2016. aasta septembris filmis bänd singlile "Unetu Tartu" muusikavideo Tartu kesklinnas, kus bänd astus üles Raekoja platsi purskkaevus.
Six Feet Club on tihedalt seotud Super Hot Cosmos Blues Bandiga, kellega nad jagavad prooviruume ja osaliselt liikmeskonda.
Patrice Trovoada
pisi|Patrice Trovoada (2012) Patrice Emery Trovoada (sündinud 18. märtsil 1962 Libreville'is) on São Tomé ja Príncipe poliitik, kes oli 14. augustist 2010 kuni 3. detsembrini 2018 São Tomé ja Príncipe peaminister.
Ta on endise presidendi ja peaministri Miguel Trovoada poeg.
Patrice Trovoada kuulub parteisse Sõltumatu Demokraatlik Aktsioon.
Tutša
Tutša (ukraina keeles Велике) on küla Ukrainas Vinnõtsja oblastis Kozjatõni rajoonis. Elanike arv on 157. Pindala on 6,214 km².
Bruno Alves
pisi|Bruno Alves (2018) Bruno Eduardo Regufe Alves (sündinud 27. novembril 1981 Póvoa de Varzimis) on endine Portugali jalgpallur (keskkaitsja).
Pärast jalgpallurikarjääri lõppu sai ta Kreeka kõrgliigaklubi Ateena AEK spordidirektoriks.
Klubikarjäär
pisi|Bruno Alves 2011. aastal Portugali koondises Ta alustas klubikarjääri kodumaal Porto jalgpalliklubis. Karjääri algusaastatel mängis ta põhiliselt klubi duubelmeeskonnas ning oli laenul teistes Portugali klubides. Porto põhimeeskonnas tegi ta debüüdi hooajal 2005. aastal. Porto põhimeeskonda murdis ta ennast hooajal 2006–07. Ta mängis Portos kuni 2010. aastani ning tuli sel ajal klubiga neljal korral Portugali meistriks. 2009. aastal valiti ta parimaks Portugali kõrgliiga mängijaks.
Colgate'i ülikool
pisi|Ülikooli hooned Colgate'i ülikool (inglise keeles Colgate University) on ülikool USAs New Yorgi osariigis Hamiltonis.
Bruno Alves
Klubikarjäär
2010. aasta augustis sõlmis ta lepingu Venemaa kõrgliigaklubiga Peterburi Zenit. Üleminekusumma oli 22 miljoni eurot. Ta mängis Zenitis kuni 2013. aastani ja tuli klubiga kahel korral Venemaa meistriks.
Colgate'i ülikool
Ülikool asutati 1819.
Ülikoolis õpib üle 2900 üliõpilase.
Bruno Alves
Klubikarjäär
Hooajal 2017–18 mängis ta Šotimaa kõrgliigaklubis Rangers.
2018. aasta suvel naasis Alves Itaalia kõrgliigasse, liitudes ühe aasta pikkuse lepingu Parmaga. Parmas mängis ta lõpuks kokku kolm hooaega.
2021. aasta juulis sõlmis ta kaheaastase lepingu Portugali kõrgliigaklubiga Famalicão, kuid leping katkestati kaks nädalat hiljem. 2021. aasta septembris sõlmis ta üheaastase lepingu Kreeka kõrgliigaklubiga Apollon Smyrnis, mis jäigi tema jalgpallurikarjääri viimaseks klubiks.
Koondisekarjäär
Portugali jalgpallikoondises mängis Alaves aastatel 2007–2018 kokku 96 korda ja lõi 11 väravat. Debüüdi Portugali jalgpallikoondises tegi Alves 2007. aasta juunis Kuiveidi vastu. Esimese värava lõi ta koondise särgis sama aasta 13. oktoobril EM-i valikmängus Aserbaidžaani vastu.
Ta kuulus Portugali koondisse 2010., 2014. ja 2018. aasta maailmameistrivõistlustel, 2008., 2012. ja 2016. aasta Euroopa meistrivõistlustel ning 2017. aasta FIFA konföderatsioonide karikaturniiril. Lisaks kuulus ta Portugali võistkonda 2004. aasta suveolümpiamängude jalgpalliturniiril.
Tšatisgarhi keel
Tšatisgarhi (Chhattisgarhi) keel on India Chhattisgarhi osariigi ametlik keel. Tšatisgarhi keel on Ida-Kesk-India keel, millel on tugevad munda ja draviidi keelte mõjutused. Chhattisgarhi osariigi mägedes elavad inimesed teavad seda keelt kui khaltaahi keelt ning sambalpuri ja oria keele rääkijad teavad tšatisgarhi keelt kui laria keelt.
Kirjaviis
Tšatisgarhi keeles kasutatakse devanaagari kirja. Devanaagari kiri (skr devanāgarī ‘jumalik linn’) on India tähestik, mida kasutatakse sanskriti, hindi, marathi, nepali jt keelte kirjutamisel. Devanaagari on alfabeetiline tähestik, mis koosneb 34 konsonandi- ning 14 vokaalimärgist ja diftongist. Iga konsonandimärki hääldatakse loomuldasa koos vokaaliga ‘a’, teisi vokaale tähistatakse konsonandimärgile lisatava vastava diakriitilise märgiga. Kaashäälikuühendeid märgivad lisamärgid e ligatuurid. Devanaagarit kirjutatakse vasakult paremale. Devanaagari tekkis brahmi kirja baasil ja on kasutusel alates 7.–8. sajandist.
Muu
Tšatisgarhi regiooni tunti vanal ajal kui Daksin Kosali regiooni ning seda on mainitud ka mitmetes ajaloolistes allikates. Seega klassikaline tšatisgarhi keele nimi kosali või daksin kosali on suure ajaloolise tähtsusega. Tšatisgarhi keel on kõige lähemalt suguluses bagheli ja avadhi keeltega ning need keeled on klassifitseeritud Kesk-Ida tsoonis Ida-India keeltena ehk India haruna indoeuroopa keeltest. Selle keele konkreetne suhe hindi keelega on keeruline ning nagu ka teistel keeltel Hindustani dialektide pidevustikus, on tšatisgarhi keele staatus eraldiseisva keelena mingil määral arvamuse asi. India valitsuse arvates on tšatisgarhi keel hindi keele idapoolne dialekt, kuid samas on seda nimetatud iseseisvaks keeleks Ethnologue'is. Tšatisgarhi keelel on mitmeid tuvastatud dialekte: baighani, bhulia, binjhwari, kalanga, kavardi, khairagarhi, sadri korwa, surgujia. Surguija dialekt võib olla juba välja surnud.
Concepcióni ülikool
pisi|Ülikooli vapp Concepcióni ülikool (hispaania keeles Universidad de Concepción) on ülikool Tšiilis Concepciónis.
Ülikool asutati 1919.
Ülikoolis õpib üle 26 000 üliõpilase.
Brockhausen (Vestfaal)
Brockhausen oli Vestfaalist pärit aadlisuguvõsa.
Brockhausenid rüütelkonna matriklis
Suguvõsa immatrikuleeriti 1631. aasta 2. augustil (vkj) Kuramaa rüütelkonna matriklisse.
Zvārtava
Zvārtava (eestipäraselt Vaartu) on küla (skrajciems ehk hajaküla) Lätis Gaujiena (Koivalinna) lähedal, mis kuulub Smiltene piirkonda Koivaliina valda.
Asulas on endise Zvārtava mõisa (Adsel-Schwarzhof) keskus. Zvārtava mõisakompleks ja selle peahoone on riikliku kaitse all olev muinsusmälestised. Kohaliku kaitse all on Zvārtava tuulik, Zvārtava mõisa park, tallid, ait ja aedniku maja. Zvārtava mõisa pargis kasvavad tamm ja ebatsuuga on looduskaitse all.
Aastatel 2009–2021 kuulus küla Hopa piirkonda.
Idakonverents (NHL)
Idakonverents on Põhja-Ameerika jäähokiliiga NHL-i üks kahest konverentsist Läänekonverentsi kõrval. See koosneb 16 meeskonnast, mis on jagatud Atlandi divisjoni ja Metropolitani divisjoni vahel. Konverentsi võitjat autasustatakse Prince of Wales Trophy'ga ja ta läheb Stanley karika finaalis igal aastal vastamisi Läänekonverentsi meistriga.
Idakonverentsi seni viimane meister on Tampa Bay Lightning (hooajal 2019/2020). Montreal Canadiensil on enim võite, kokku 25.
Konverentsi tunti aastatel 1974–1993 kui Walesi printsi konverentsi. 1993. aastal muudeti konverentside ja divisjonide nimesid, et paremini kirjeldada meeskondade geograafilist asukohta ning sündisid Ida- ja Läänekonverents.
Andrušivka (Pogrebõštše rajoon)
Andrušivka (ukraina keeles Андрушівка) on küla Ukrainas Vinnõtsja oblastis Pogrebõštše rajoonis. Elanike arv on 1104. Pindala on 0,311 km².
Colbie Caillat
Colbie Marie Caillat (sündinud 28. mail 1985 Malibus Californias) on USA laulja ja instrumentalist.
Concordia ülikool (Kanada)
pisi|Ülikooli vapp Concordia ülikool (inglise keeles Concordia University) on ülikool Kanadas Quebeci osariigis Montréalis.
Ülikool asutati 1974.
Ülikoolis õpib üle 46 000 üliõpilase (2017).
Pime keskaeg
Pime keskaeg on eelkõige inglise keeles (Dark Ages) kasutatav nimetus perioodile Lääne-Rooma keisririigi langemisest kuni Karolingide renessansini, s.o. ligikaudu 6. kuni 10. sajandini. Ajajärgu pimedus ei tähenda siinses kontekstis mitte hinnangut, vaid viitab informatsiooni vähesusele selle ajaperioodi kohta.
Nimetus pärineb ladinakeelsest väljendist saeculum obscurum, mida kirikuajaloolane Cesare Baronio kasutas esmalt perioodi (10.–11. sajandini) kohta paavstluse ajaloos.
Periood langeb kokku Heribert Illigi poolt esitatud ebateadusliku ideega fantoomajast, mida polevat kunagi eksisteerinud ja mis olevat tagantjärele kronoloogiasse lisatud.
Kindertransport
pisi| Juudi pagulaslaste saabumine Londoni sadamasse, veebruar 1939. Kindertransport (eesti keeles lastetransport) oli organiseeritud päästetöö, mis toimus üheksa kuu jooksul enne teise maailmasõja puhkemist. Ühendkuningriik võttis vastu ligi 10 000 peamiselt juudi last Natsi-Saksamaalt, Austriast, Tšehhoslovakkiast ning Poolast ja Danzigi vabalinnast. Lapsed paigutati Suurbritannia asenduskodudesse, hostelitesse, koolidesse ja taludesse. Sageli olid nad enda peredest ainsad, kes holokausti üle elasid. Programmi toetas, propageeris ja julgustas Suurbritannia valitsus. Suurbritannia valitsus loobus kõigist immigratsiooninõuetest, mida Briti juudi kogukond polnud võimeline täitma. Suurbritannia valitsus ei seadnud programmile arvulist piirangut – programmi lõpetas teise maailmasõja algus, selleks ajaks oli Ühendkuningriiki toimetatud umbes 10 000 kindertransport 'i last.
Mõistet "kindertransport" kasutatakse mõnikord ka juudi laste päästmise kohta Saksamaalt, Austriast ja Tšehhoslovakkiast Hollandisse, Belgiasse ja Prantsusmaale. Näiteks võib tuua 1000 Chateau de La Hille'i last, kes jõudsid Belgiasse. Üldiselt kasutatakse sõna "kindraltransport" siiski Ühendkuningriigi programmile viitamiseks.
World Jewish Relief (toona Central British Fund for German Jewry) loodi 1933. aastal, et toetada võimaluste piires juutide vajadusi nii Saksamaal kui Austrias. Paljude kindertransport 'i kaudu Ühendkuningriiki saabunud laste kohta on organisatsioonil tänapäevani andmed säilinud.
Ühelgi teisel riigil polnud Briti kindertransport 'iga võrreldavat programmi. Ameerika Ühendriikides jõudis Wagneri-Rogersi projekt kongressi, kuid suure vastuseisu tõttu ei jõudnud see komiteest edasi.
Friedrich Wilhelm Treuer
Friedrich Wilhelm Treuer (4. oktoober / 16. oktoober 1835 Paldiski – 20. detsember 1917 / 2. jaanuar 1918) oli Eesti vaimulik.
Ta oli aastatel 1861–1864 Kadrina Katariina koguduse adjunktõpetaja. Aastatel 1864–1876 oli ta sama koguduse õpetaja. Lahkus ametist haiguse tõttu 2. detsembril / 14. detsembril 1876.
Stassi
Stassi (ukraina keeles Стасі) on küla Ukrainas Poltava oblastis Dõkanka rajoonis. Elanike arv on 2124. Pindala on 2,821 km².
Eritrea provints
Eritrea provints oli Etioopia provints riigi põhjaosas. Selle keskus oli Asmara. Aastal 1991 iseseisvus provints Eritrea riigina, sellele eelnes 30 aastat kestnud vabadussõda.
Provintsi esimene kindralkuberner oli Abiye Abebe (1962–1964) ja viimane Tesfaye Gebre Kidan (1989–1991).
Manuel Fernandes
pisi|Manuel Fernandes [[Moskva Lokomotivi särgis (2018)]] Manuel Henrique Tavares Fernandes (sündinud 5. veebruaril 1986 Lissabonis) on Portugali jalgpallur. Ta mängib poolkaitsjana Venemaa kõrgliiga klubis Moskva Lokomotiv.
Ta alustas klubikarjääri kodumaal Lissaboni Benficas, mille esindusmeeskonnas tegi ta debüüdi 2004. aastal. Esimesel hooajal sai ta Benfica teiseks noorimaks väravalööjaks. Järgmisel hooajal murdis ta ennast juba klubi põhimeeskonda. Hooajal 2004–05 tuli klubiga Portugali meistriks.
2007. aasta augustis sõlmis ta kuueaastase lepingu Hispaania kõrgliiga klubiga Valencia. Üleminekusumma oli 12 miljonit naelsterlingit. Debüüdi Hispaania kõrgliigas tegi ta 2. septembril mängus UD Almería vastu. Hooaja 2007–08 teise poole mängis ta laenumängijana taas Evertonis. Hooajal 2008–09 sai ta Valencia põhimeeskonna liikmeks. Esimese värava lõi ta Hispaania kõrgliigas 5. oktoobril 2008 mängus Real Valladolidi vastu.
2010. aasta detsembris suundus ta laenule Türgi kõrgliiga klubisse Beşiktaş. Järgmise aasta juulis sõlmis ta klubiga püsiva lepingu. 2011. aastal võitis ta klubiga Türgi karika.
Moskva Lokomotivis mängib Fernandes alates 2014. aastast. Ta on klubiga tulnud korra Venemaa meistriks ja kaks korda Venemaa karikavõitjaks. UEFA Euroopa Liiga hooaja 2017–18 alagrupimängus 28. septembril lõi ta Tšehhi klubi Fastav Zlíni vastu 17 minutiga Euroopa Liiga ajaloo kiirema kübaratriki.
Debüüdi Portugali jalgpallikoondises tegi Fernandes 2015. aastal. Sama aasta märtsis lõi ta sõprusmängus Kanada vastu oma koondisekarjääri esimese värava. Ta kuulus Portugali koondisse 2018. aasta maailmameistrivõistlustel, kus ta pääses väljakule vaid kaheksandikfinaalis Uruguay vastu.
Ka tema nõod Gelson Fernandes, Cabral ja Edimilson Fernandes mängivad jalgpalli või on kutselised jalgpallurid.
DINA
paremal|pisi| DINA vapp
Dirección de Inteligencia Nacional (eesti keeles Riiklik Luurevalitsus) ehk DINA oli Tšiili salapolitseiagentuur Augusto Pinocheti diktatuuri ajal. DINA-t on nimetatud Pinocheti Gestapoks. DINA loodi 1973. aasta novembris Tšiili armee luureüksusena, seda hakkasid juhtima kolonel Manuel Contreras ja asedirektor Raúl Iturriaga. Juunis 1974 eraldati DINA armeest ja sellest tehti dekreediga nr 521 iseseisev üksus. DINA eksisteeris kuni 1977. aastani, kui see nimetati ümber Central Nacional de Informacioneseks (eesti keeles Riiklik Teabekeskus; CNI).
DINA riigisisene tegevus ja inimõiguste rikkumised
Dekreedi nr 521 kohaselt oli DINA-l õigus kõiki inimesi kinni pidada seni, kuni riigis kehtis eriolukord. Selline valitsemiskord iseloomustas Pinocheti valitsust peaaegu kogu selle ametiajal. Kinnipeetavate piinamine ja vägistamine oli tavaline:
"Mõnel pool oli igapäevane sadism ekstreemsuseni viidud. Villa Grimaldis viidi mässumeelsed vangid parkimisplatsile ning DINA agendid sõitsid auto või veokiga nende jalgadest üle. Seal vangis olnud inimesed on rääkinud noormehest, kes metallkettidega läbi peksti ning jäeti sisemistesse haavadesse surema. Korduvalt kasutati piinamismeetodina ka vägistamist. DINA ohvitserid sundisid naisi võikale seksuaalpiinamisele, kasutati suguelundkonda näriliste saatmist ning Komisjoni raporti järgi: "sooritati koertega ebaloomulikke akte"."
DINA meediatsensuur
Alates 11. septembrist 1973 tsenseeris sõjaväeline diktatuur koostöös DINA-ga telekanaleid, ajalehti ja raadiosaateid, mis toetasid Rahva Sotsialistlikku Liitu ning selle mõttekaaslasi. Hunta määrusega kehtestati seadus, et hunta peab enne eetrisse minekut saama kontrollida ja muuta kogu teavet. Paar päeva hiljem loodi kõigi meediumide jälgimiseks Tsensuuribüroo. Paljude ajalehtede artiklid saadeti toimetustesse tagasi punase tindiga läbikritseldatutena.
DINA keelustas riigis mitmed rahvusvahelised uudistevõrgud, et vältida uudiste levikut sõjaväelisest riigipöördest. Mõnd rahvusvahelist võrgustikku õnnestus huntal veenda Tšiili sotsiaalse ja poliitilise olukorra kohta valetama.
Tsensuur sekkus ka kodudesse ning avalikesse teenustesse ja 23. septembril 1973 saatis DINA enda ametnikud leibkondi ning asutusi registreerima. Nad otsisid riigivõimu õõnestavat materjali, näiteks Pablo Neruda raamatuid, artikleid sotsiaalteadustest, riigiteadustest, inimõigustest ja materjali, mis oli kokku koondatud ja Plaza de Armasel põletatud.
Carlos Pratsi ja Orlando Letelieri mõrvad
DINA tegi koostööd rahvusvaheliste agentidega, näiteks Michael Townleyga, kes mõrvas Washingtonis 1976. aastal endise Tšiili ministri Orlando Letelieri ja 1974. aastal Argentinas Buenos Aireses kindral Carlos Pratsi.
Lood Tšiili igapäevaelust
Mõned selle parempoolse režiimi vastu olnud kirjanikud ja ajakirjanikud intervjueerisid salaja DINA režiimi all elavaid inimesi. Kirjanikud, nt Patricia Politzer, küsitlesid kannatanud inimesi. Politzer kirjutab Tšiilis aset leidnud konkreetsetest juhtumitest.
Üks jutustus räägib Tšiilis sunniviisiliste kadumiste ohvriks langenud vasakpoolse mõtteviisiga isiku emast. Ema ei kuulnud ega saanud oma poja saatuse kohta ühtegi teadet isegi pärast seda, kui Pinochet võimult eemaldati. Paljude kadunuksjäänute ja mõrvatute isikuid ei suudetud kunagi tuvastada ning tuhanded vasakpoolsed on endiselt jäänud teadmata kadunuks. Sellised lahendamata kadumised ja inimröövid on jätnud Tšiilis tuhanded inimesed oma sugulasi otsima.
Valuraha maksti minimaalselt ja ka lapsed kannatasid. Ühes teises intervjuus annab Politzer ülevaate naisest, keda koos teiste vasakpoolsetega maha lasta taheti, kuid kes suutis ellu jääda. Naine selgitab, et kui ta oleks surnud DINA käe läbi, oleks tema lapsed maha jäänud ja keegi poleks nende eest hoolitsenud. Need jutustused näitavad DINA ja teiste Pinochetile allunud asutuste vähest empaatiat. Lapsed jäeti vaeslastena maha. Kõik need jutustused on kokku pandud Patricia Politzeri raamatusse "Hirm Tšiilis" ning näitavad ilmekalt, milline oli Pinocheti Tšiilis käe all.
DINA asendamine CNI-ga
DINA asendati 1977. aastal CNI-ga (Central Nacional de Informaciones) ja Contreras asendati kindral Odlanier Menaga. Selleks ajaks oli DINA jõudnud oma sõjaliste eesmärkideni: mõrvata Movimiento de Izquierda Revolucionaria (MIR) juhtkond ja 1970. aasta valimistel võitnud parteide koalitsiooni Rahva Ühtsus nimekamad juhid. CNI lagunemine toimus 1990. aastal Tšiili demokraatiale ülemineku ajal.
Pärast Pinocheti režiimi langemist anti Contreras Tšiilis kohtu alla DINA juhtimisel korda saadetud inimsusvastaste kuritegude eest ja mõisteti 12 aastaks vangi. Kohtunik Juan Guzmán Tapia, kes asendas kohtunikku Víctor Montigliot, andis Contrerasele 2005. aastal armu.
30. juunil 2008 mõisteti Contrerasele lõpuks kaks eluaegset vanglakaristust, üks Carlos Pratsi mõrva ja teine tema naise Sofía Cuthberti mõrva eest. Lisaks sai ta ebaseadusliku ühenduse juhtimise eest 20-aastase karistuse.
Muud tegevused
Augusto Pinochetile saadetud dateerimata kirjas soovitas Michael Townley talle öelda, et Castro-vastane Virgilio Paz Romero pildistas DINA ülesandel 1975. aastal Põhja-Iirimaa Suurbritannia vanglaid. Fotosid pidi Tšiili valitsus kasutama ÜRO-s New Yorgis, et diskrediteerida Ühendkuningriiki ja süüdistada teda inimõiguste rikkumises. Kuid fotod saabusid kasutamiseks liiga hilja ja avaldati lõpuks ajalehes El Mercurio.''
Alates 2014. aasta lõpust, vastuseks toonase USA senati relvajõudude komitee esimehe Carl Levini taotlusele, on William J. Perry Läänepoolkera Kaitseuuringute Keskus, USA kaitseministeeriumi läänepoolkera kaitse- ja julgeoleku-uuringute asutus, olnud kaitseministeeriumi peainspektori büroo uurimise all. Vilepuhujad väidavad, et keskus kaitses teadlikult WJPC professorit, kes kuulus DINA-sse kaptenkindral Pinocheti diktatuuri ajal, samuti keskuse ametnike varjatud osalemist 2009. aasta Hondurase riigipöördes, ränki eksimusi juhtimises, korruptsiooni, homofoobiat, rassismi ja seksismi. "Teated, mille kohaselt NDU palkas välisriikide sõjaväelasi, kes on olnud seotud inimõiguste rikkumiste, sealhulgas tsiviilisikute piinamise ja kohtuväliste tapmistega, on vapustavad ja tekitavad vastikust," ütles senaator Patrick Leahy, n-ö Leahy seaduse arhitekt. Seadus keelab USA abi sõjaväeosadele ja välisriigi julgeolekujõudude liikmetele, kes on rikkunud inimõigusi.
Läänekonverents (NHL)
Läänekonverents on Põhja-Ameerika jäähokiliiga NHL-i üks kahest ​​konverentsist Idakonverentsi kõrval. See koosneb 16 meeskonnast, millest kaheksa kuuluvad Vaikse ookeani divisjoni ja kaheksa Keskdivisjoni. Konverentsi võitjat autasustatakse Clarence S. Campbell Bowli auhinnaga ja ta läheb igal aastal Stanley karika finaalis vastamisi Idakonverentsi meistriga.
Läänekonverentsi seni viimane meister on Dallas Stars (hooajal 2019/20). Edmonton Oilersil ja Chicago Blackhawksil, mõlemal seitse, on enim võite.
Konverentsi tunti aastatel 1974–1993 Clarence Campbelli konverentsi nime all. 1993. aastal muudeti konverentside ja divisjonide nimesid, et need kajastaksid paremini meeskondade geograafilist asukohta ning sündisid Lääne- ja Idakonverents.
Buturlinovka rajoon
Buturlinovka rajoon (vene keeles Бутурлиновский район) on 2. järgu haldusüksus (munitsipaalrajoon) Venemaal Voroneži oblasti keskosas. Rajooni keskus on Buturlinovka linn.
Rajoon piirneb põhjas Talovaja rajooniga, kirdes Novohopjorski rajooniga, kagus Vorobjovka rajooniga, edelas Pavlovski rajooniga ja kirdes Bobrovi rajooniga.
Rajooni pindala on 1810 km². Elanike arv oli 2012. aastal 41 710, 2009. aastal 43 743 ja 2002. aastal 47 221.
Buturlinovka rajoonis on 69 asulat, mis kuuluvad kahe linnaasunduse (Buturlinovka linna ja Nižni Kisljai alevi) ning kümne külaasunduse koosseisu.
Rajooni tähtsamad jõed on Osered, Tolutšejevka ja Tšigla.
Etioopia Rahvademokraatlik Vabariik
Etioopia Rahvademokraatlik Vabariik (ERDV; amhara keeles የኢትዮጵያ ሕዝባዊ ዲሞክራሲያዊ ሪፐብሊክ, Ye-Ītyōṗṗyā Həzbāwī Dīmōkrāsīyāwī Rīpeblīk) oli kommunistlik riik tänapäeva Etioopia Demokraatliku Liitvabariigi ja Eritrea Riigi aladel aastatel 1987–1991.
Franklini maakond (Mississippi)
pisi|Asend Mississippi osariigis Franklini maakond (Franklin County) on maakond USA-s Mississippi osariigis. Geograafilised koordinaadid on
Maakonna halduskeskus on Meadville ja suurim linn Bude.
Etioopia Rahvademokraatlik Vabariik
Etioopia RDV valitsus oli sarnaselt teiste kommunistlike riikidega jõustruktuuride abil de facto väga tsentraliseeritud. De jure oli riigi kõrgeim võimuorgan parlament Rahvusshengo. President oli nii riigi kui valitsuse juht ning tal olid laiad seadusandlikud ja täidesaatvad volitused. President oli Riiginõukogu, mis tegi istungjärkude vahelisel ajal Rahvusshengo tööd, esimees. De facto ei olnud parlamendil erilist võimu ning seadusandlus sündis ETP-s ning selle poliitbüroos. Kuna Mengistu oli nii riigi kui partei juht, oli ta sisuliselt diktaator. ETP Poliitbüroosse kuulusid peamiselt endised Dergi liikmed. De jure olid kõik isikuvabadused põhiseadusega tagatud, kuid de facto rikkus valitsus sisuliselt kõiki inimõigusi.
Steimbke
Steimbke on vald Saksamaal Alam-Saksi liidumaal Nienburgi kreisis. Valla pindala on 63,06 km². 31. detsembril 2017 elas seal 2480 inimest. Vald asub umbes 12 km Nienburgist idas ja 40 km Hannoverist loodes, soo- ja nõmmemaal, samas kui kesksel kohal on Blindesee.
Etioopia Rahvademokraatlik Vabariik
Dergi ajast pärandus Etioopia RDV-le palju probleeme, nagu riiki 1980. aastate esimesel poolel räsinud näljahäda, sõltuvus välisabist ja ülemaailmne kommunismi lagunemine. Nõukogude Liit lõpetas Etioopiale abi andmise 1990. aastal ning mässulised võtsid Etioopia kodusõja ja Eritrea vabadussõjas aina suurema osa riigist enda kontrolli alla. Mengistu põgenes riigist mais 1991, nädal pärast tema eksiiliminekut vallutas Etioopia Rahvarevolutsiooniline Demokraatlik Rinne Addis Abeba ning kuulutas välja Ajutise Valitsuse.
Tungal (kirjastus)
Tungal oli (1993–2001) Tartus tegutsev kirjastus.
Steimbke
Ajalugu
Esimene Steimbke dokument on aastast 1175. Kolmekümneaastase sõja ajal vallutas katoliiklik Tilly Steimbke ajutiselt.
Tungal (kirjastus)
Eesti esimeste kooperatiivide seas registreeriti 1993 aastal Tartu rajooni täitevkomitees eestlaste vabadusvõitlust edendav kirjastuskooperatiiv "Tungal". Tungal oli ühemehe kirjastus, mille asutajaks oli Mart Arold.
Franklini maakond (Mississippi)
Maakonna pindala on 1468 km², millest 6 km² moodustab veepindala.
Steimbke
Ajalugu
Küla arendamisel oli 1934. aastal suurim osaline tööstusliit Gewerkschaft Brigitta, mis alustas naftatootmist. Brigitta rajas tööstustöölistele kinnisvara koos rikkalike spordirajatistega, voogvalgustusega staadioniga ning sise- ja välisujulaga. Vahepeal on naftatootmise vähendamine toonud kaasa nende pumpade kaotamise, mis olid varem Steimbke maamärgid.
pisi|tühi|Steimbke raekoja plats ja kirik
Tungal (kirjastus)
Välisviited
[https://elu.ohtuleht.ee/237995/harra-ruutel-mul-on-uued-raamatud-kommunistide-kuritegudest-lugege-mida-nad-kuradid-tegid Õhtuleht 14. juuli 2007 - "Härra Rüütel, mul on uued raamatud kommunistide kuritegudest. Lugege, mida nad, kuradid, tegid!"]
Franklini maakond (Mississippi)
Elanike arv oli 2010. aasta rahvaloenduse järgi 8118. Aastal 2000 oli elanike arv 8448.
Ajalugu
Franklini maakond moodustati 21. detsembril 1809 Adamsi maakonna osast. Maakond on saanud nime poliitiku, teadlase ja leiutaja Benjamin Franklini järgi.
Marwin Hitz
pisi|Marwin Hitz (2015) Marwin Hitz (sündinud 18. septembril 1987 St. Gallenis) on Šveitsi jalgpallur, kes mängib väravavahina Saksamaa kõrgliiga klubis Dortmundi Borussia.
Ta alustas klubikarjääri kodulinna klubis FC St. Gallen, kuid klubi põhimeeskonda ta pääsenud. Aastatel 2007–2008 mängis ta Šveitsi esiliiga klubides Yverdon-Sport ja FC Winterthur.
2008. aastal liitus ta Saksamaa kõrgliiga klubiga VfL Wolfsburg. Saksamaa kõrgliigas tegi Hitz debüüdi 21. veebruaril 2010 mängus FC Schalke 04 vastu.
Aastatel 2013–2018 mängis ta Saksamaa kõrgliigas FC Augsburgi ridades. 21. veebruaril 2015 lõi ta liigamängus Leverkuseni Bayeri vastu neljandal lisaminutil värava, tuues Augsburgile 2:2 viigi.
2018. aastal siirdus ta Dortmundi Borussiasse. 2019. aastal võitis ta klubiga Saksamaa superkarika.
Šveitsi jalgpallikoondises tegi ta debüüdi 10. juunil 2015 sõprusmängus Liechtensteini vastu. Ta kuulus Šveitsi koondisse 2016. aasta Euroopa meistrivõistlustel.
Terry Callaghan
Terry V. Callaghan (sündinud 11. märtsil 1945) on Briti ökoloog.
Ta on Sheffieldi Ülikooli arktilise ökoloogia professor. Tema teadustöö keskendub arktilise keskkonna ja arktilise elustiku ökoloogia (kaasates ökosüsteemseid protsesse) omavahelise suhte uurimisele.
Haridustee ja töökäik
Terry Callaghan lõpetas 1967. aastal Manchesteri Ülikooli bakalaureusekraadiga. Doktorikraadi kaitses ta aastal 1972 Birminghami Ülikoolis.